
RĪGAS VALSTSPILSĒTAS PAŠVALDĪBAS IESTĀDE "TRADICIONĀLĀS KULTŪRAS UN AMATNIECĪBAS CENTRS "ĪRGA""
Jauniela 29A, Rīga, LV-1050, tālrunis 67105665, e‑pasts: irga@riga.lv

IEKŠĒJIE NOTEIKUMI

Rīgā

Par tirdzniecības norisi un dalības nodrošināšanu pasākumā “Tradicionālās kultūras svētki. Rīga rada.” (Tradicionālās kultūras un amatniecības centra “Īrga” atklāšanas pasākums)
Auto stāvlaukumā pie Mazās Jaunielas, Vecrīga
2026. gada 29. augustā no plkst. 11.00 līdz 30. augusta plkst. 01.00

Izdoti saskaņā ar Valsts pārvaldes iekārtas likuma 72. panta pirmās daļas 2. punktu 


I. Vispārīgie noteikumi

1. 2026. gada 29. augustā no plkst. 11.00 līdz 30. augusta plkst. 01.00 norisināsies “Tradicionālās kultūras svētki. Rīga rada.” (Tradicionālās kultūras un amatniecības centra “Īrga” atklāšanas pasākums) (turpmāk – Pasākums). Pasākuma laikā tiks organizēta plaša kultūras programma un tirdzniecība augstāk minētajos laikos. 
2. Organizators – Tradicionālās kultūras un amatniecības centrs “Īrga” (turpmāk – Organizators);
3. Tirdzniecības pretendents ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kura ir iesniegusi pieteikumu tirdzniecībai Pasākumā (turpmāk – Pretendents);
4. Tirdzniecības dalībnieks ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kuru Organizators ir 
apstiprinājis dalībai Pasākumā (turpmāk – Dalībnieks);
5. Piesakoties dalībai Pasākumā un iesniedzot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem. Tāpat arī apliecina, ka piekrīt visu savu iesniegto datu apstrādei un nodošanai trešajām personām (Rīgas valstspilsētas pašvaldības, Valsts ieņēmumu dienesta, pašvaldības policijas datu apstrādes speciālistiem), kas nepieciešams dalības nodrošināšanai un tirdzniecības norisei Pasākumā. Pretendentiem ir tiesības piekļūt saviem personas datiem, labot tos, ja tie ir neprecīzi.
6. Tirdzniecības vietas tiks izvietotas auto stāvlaukumā pie Mazās Jaunielas, pasākuma norišu un koncertu vietas teritorijā saskaņā ar tirdzniecības vietu izvietojuma plānu.
7. Tirdzniecības vieta šo noteikumu izpratnē ir: 
7.1. vieta ar telti (3 x 3m) – saldējuma, uzkodu stends, alkoholisko un bezalkoholisko dzērienu stends (t.sk kafija, tēja un citi siltie un aukstie dzērieni);
7.2. vieta ar telti (3x6m) – sabiedriskā ēdināšanas pakalpojuma sniedzējiem;
7.3. ēdināšanas treileris.
8. Pasākumā paredzēts izvietot līdz piecām tirdzniecības vietām, divām vietām sabiedriskās ēdināšanas pakalpojuma sniedzējiem un līdz trīs vietām 7.1. apakšpunktā minētajiem tirgotājiem. Organizators patur tiesības mainīt vietu skaitu atkarībā no saņemto pieteikumu skaita.
9. Tirdzniecības periods:  no 2026. gada 29. augusta līdz 30. augustam:
9.1. sabiedriskās ēdināšanas pakalpojumu sniedzējiem no 29. augusta plkst. 11.00 līdz 30. augusta plkst. 01.00;
9.2. 7.1. apakšpunktā minētajiem tirgotājiem no 29. augusta plkst. 11.00 līdz 19.00. 
10. Tirgotājs nodrošina, ka tirdzniecības vietas montāža 2026. gada 29. augustā notiek:
10.1. sabiedriskās ēdināšanas pakalpojuma sniedzējiem: no plkst. 8.00 līdz plkst. 10.30, demontāža 30. augustā no plkst. 01.00 līdz plkst. 02.30.
10.2. 7.1. apakšpunktā minētajiem tirgotājiem no plkst. 8.00 līdz plkst. 10.30, demontāža no plkst. 19.00 līdz 20.00.
11. Organizators nenodrošina teltis, galdus un solus u.c. papildaprīkojumu tirdzniecības vietās, ja nav bijusi atsevišķa vienošanās.
12. Organizators patur tiesības nodrošināt galdus un krēslus atsevišķās ēdināšanās zonās, iepriekš vienojoties ar Dalībniekiem.

II. Prasības pretendentiem

13. Organizators dalībai Pasākumā aicina pieteikties šādus Pretendentus:
13.1. [bookmark: _Hlk193954586]sabiedriskie ēdinātāji: ēdinātājs ar pieredzi ielu ēdienu gatavošanā publiskos pasākumos ārtelpā ar iespēju tirgot alkoholiskos dzērienus ar spirta saturu līdz 15 tilpumprocentiem un bezalkoholiskos dzērienus (sulas, ūdeni, kafiju, tēju u.c.). Pieteikumā jāpievieno ēdienkarte un dzērienu karte ar cenām;
13.2. vieglo alkoholisko (alus, kokteiļi) un/vai bezalkoholisko dzērienu tirgotāju (t. sk kafija, tēja u.c. siltie dzērieni) ar iespēju tirgot uzkodas (ķiploka grauzdiņi, riekstiņi, siera izstrādājumi, ātri pagatavojamās siltās uzkodas u.c.). Pieteikumā jāpievieno uzkodu piedāvājums un dzērienu karte ar cenām;
13.3. saldējums, saldējuma kokteiļi;
13.4. konditorejas izstrādājumi.
13.5. citu pārtikas produktu tirgotājs, kas savu produkciju var nodrošināt patērēšanai uz vietas pasākumā.
14. Pretendentam jāatbilst šādām prasībām:
14.1. ir reģistrēts atbilstoši normatīvo aktu prasībām;
14.2. tam nav pasludināts maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai likvidācijas process.




III. Pretendentu pieteikšanās un vērtēšanas kārtība

15. Pietiekties dalībai pasākumā var tikai elektroniski, aizpildot pieteikuma veidlapu (1. pielikums) no 2026. gada 22. jūlija līdz 2026. gada 9. augustam plkst. 23:59, nosūtot uz e-pasta adresi: irga@riga.lv
16. Apstiprinājums par pieteikuma saņemšanu tiks nosūtīts uz to e-pasta adresi, no kuras Pretendents iesūtījis pieteikuma veidlapu.
17. Pirms vai pēc noteiktā termiņa un/vai uz citu e-pasta adresi iesūtīti Pretendentu pieteikumi netiks reģistrēti un izskatīti.
18. Pretendentam anketai jāpievieno:
18.1. pilnībā un precīzi aizpildīta pieteikuma veidlapa (1. pielikums), kurā jāuzrāda arī piedāvātā sortimenta saraksts vai ēdienkarte un cenu diapazons. Veidlapas attiecīgajā punktā jānorāda nepieciešamā elektrības jauda; 
18.2. pašrocīgi parakstīts un ieskenēts vai ar drošu elektronisku parakstu parakstīts apliecinājums (2. pielikums) par kases aparāta vai VID reģistrētu kvīšu lietošanu;
18.3. pašrocīgi parakstīts un ieskenēts apliecinājums par speciālo iekārtu lietošanu atbilstoši normatīvajiem aktiem, ražotāja prasībām un ugunsdrošību ievērošanu vai ar drošu elektronisko parakstu parakstīts apliecinājums (3. pielikums);
18.4. uzskates materiāli par sortimentu – ne mazāk kā 3 fotogrāfijas (PDF, JPG formātā);
18.5. uzskates materiālus par tirdzniecības vietas izskatu, redzamu telti/nojumi, t.sk., ja ēdiena pagatavošanai tiek izmantots ugunskurs vai dzīvā uguns, tad arī tā fotogrāfija un apraksts par izmēriem – ne mazāk kā 3 fotogrāfijas (PDF, JPG formātā).
19. Iesniedzot aizpildītu pieteikuma anketu, Dalībnieks apņemas:
19.1. Dalībnieki, kas piedāvā bezalkoholiskos lejamos dzērienus (t.sk. kafiju un citus karstos dzērienus), tos tirgo papīra glāzēs, kas nesatur plastmasas pārklājumu;
19.2. lietot videi draudzīgus vienreizlietojamos traukus, ēšanas piederumus. Aizliegts ēdienus pasniegt vienreizlietojamos plastmasas traukos un traukos, kas satur putu polistirolu.
20. Pretendentu pieteikumi, kas neatbilst 18. punkta prasībām un/vai ir nepilnīgi aizpildīti, tiks reģistrēti, bet netiks izskatīti dalībai Pasākumā.
21. Pretendentu iesniegtās anketas tiks izvērtētas pēc to iesniegšanas secības (anketas iesniegšanas laika).
22. Organizators veic Pretendentu atlasi dalībai Pasākumā pēc šādiem kritērijiem: 
22.1. piedāvājuma vispārēja atbilstība šo noteikumu prasībām; 
22.2. piedāvātais sortiments, priekšroku dodot tādam, kas pieejams pēc iespējas plašākai sabiedrībai un svētku tematikai; 
22.3. tirdzniecības vietas noformējums un vizuālā pievilcība; 
22.4. iepriekšējā sadarbības pieredze. 
23. Dalībnieks, kas piedāvā ēdināšanu, reģistrējis darbību Latvijas Republikas normatīvajos aktos noteiktajā kārtībā.
24. Organizators ir tiesīgs atteikt dalību Pretendentam, ja:
24.1. produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu; 
24.2. tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti, Organizatora skatījumā, atbilstošākie); 
24.3. ir negatīva iepriekšējas sadarbības pieredze.
25. Atteikuma gadījumā komisijas lēmums netiek pārskatīts. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. 
26. Dalībnieku iesniegumi tiks apkopoti līdz 2026. gada 11. augustam. Apstiprinājums vai atteikums dalībai Pasākumā katram Pretendentam tiks nosūtīts uz pieteikuma veidlapā norādīto e-pasta adresi vai personīgi piezvanot uz norādīto kontakttālruni (Pretendentam pieteikumā jānorāda eksistējoša, aktīva e-pasta adrese un kontaktpersona).

IV. Dalības maksa un norēķinu kārtība

27. Dalības maksa, saskaņā ar Rīgas valstspilsētas pašvaldības Izglītības, kultūras un sporta departamenta padotībā esošo kultūras centru, namu, muzeju, Rīgas Centrālās bibliotēkas un Orķestra “Rīga” sniegtajiem maksas pakalpojumiem, to izcenojumiem un aprēķināšanas kārtību (ar Rīgas domes 18.01.2023. lēmumu Nr. RD-23-2176-lē (Rīgas domes 21.05.2025.lēmuma Nr. RD-25-4623-lē redakcijā)): Dalības maksas cenrādis:
	Nr. p. k.
	Pakalpojums
	Mērvienība
	Cena EUR bez PVN
	Cena EUR ar PVN

	27.1.
	Tirdzniecības vietas noma sabiedriskās ēdināšanas tirdzniecībai
	1 vieta
	350.00
	423,50 

	27.2.
	13.2 -13.5 apakšpunktā minētajiem dalībniekiem tirdzniecībai
	1 vieta
	140.00
	169,40



28. Dalībnieks, kas ir saņēmis apstiprinājumu dalībai Pasākumā, dalības maksu var pārskaitīt saskaņā ar Organizatora izrakstīto rēķinu uz rēķinā norādīto kontu.
29. Maksājumam ir jābūt ieskaitītam Organizatora norādītajā kontā līdz 2026. gada 16. augustam, pretējā gadījumā apstiprinājums dalībai Pasākumā tiek anulēts, par to paziņojot Dalībniekam personīgi.
30. Rēķina apmaksa ir obligāta. Ja Dalībnieks apmaksājis savu dalību, bet Pasākumā nepiedalās, dalības maksa netiek atgriezta. Ja Dalībnieks rēķinu neapmaksā norādītajā termiņā, tā dalība Pasākumā tiek atcelta.
31. Pēc apmaksas veikšanas maksājuma uzdevums jānosūta uz Organizatora e-pasta adresi: irga@riga.lv

V. Noteikumi dalībai

32. Jebkāda reklāmas izvietošana uz teltīm vai tirdzniecības vietā ir aizliegta.
33. Dalībnieks tirdzniecībai nodrošina:
33.1. apgaismojumu tirdzniecības vietā diennakts tumšajam laikam;
33.2. tirdzniecības telti baltā krāsā (punkts neattiecas uz ēdināšanas pakalpojuma sniedzēju, kurš tirdzniecību veic no speciāli aprīkota transportlīdzekļa);
33.3. dalībnieks piedāvā apmeklētājiem saistošu un atbilstošu produkciju, maksimāli ātru apkalpošanu vizuāli pievilcīgā noformējumā;
33.4. izmanto videi draudzīgus vienreizējos traukus, kas nesatur plastmasas pārklājumu un traukus, kas nesatur putu polistirolu; 
33.5. dalībnieki, kuri tirgo lejamos bezalkoholiskos dzērienus (t.sk. kafiju un citus karstos dzērienus) tos tirgo, lejot papīra glāzēs, kas nesatur plastmasas pārklājumu;
33.6. pretendents lieto videi draudzīgus vienreizlietojamos traukus, ēšanas piederumus. Aizliegts ēdienus pasniegt vienreizlietojamos plastmasas traukos un traukos, kas satur putu polistirolu;
33.7. sabiedriskās ēdināšanas pakalpojuma dalībnieks un 13.2. apakšpunktā minētais vieglo alkoholisko (alus, kokteiļi) un bezalkoholisko dzērienu tirgotājs, izlejamo alkoholisko un bezalhokolisko dzērienus tirgo depozīta glāzēs, nodrošinot atsevišķu vietu savā tirdzniecības zonā, ātrai depozīta nodošanai.
34.  Dalībniekam aizliegts atskaņot mūziku. 
35. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu.
36. Pasākuma organizēšanas procesā Organizators patur tiesības mainīt pasākumu programmu, aktivitāšu izvietojumu un norišu darbības laikus, kā arī Dalībnieku atrašanās vietu.
37. Novietot transporta līdzekļus blakus tirdzniecības vai aktivitāšu nodrošināšanas vietai Pasākuma norises laikā nav iespējams. 
38. Organizatora saskaņotie komercdarbības veicēji (Dalībnieki) atbild par visu prasību, normu ievērošanu, kas saistītas ar izbraukuma tirdzniecību norises vietā. Par preču tirgotāju pārkāpumiem, veicot izbraukuma tirdzniecību, Organizators atbildību neuzņemas.
39. Sabiedriskās ēdināšanas uzņēmumi un pārtikas preču tirgotāji atbild par sanitāro, higiēnas normu un visu prasību, normu ievērošanu, kas saistītas ar tirdzniecību norises vietā. Par pārtikas preču tirgotāju pārkāpumiem, veicot izbraukuma tirdzniecību, Organizators atbildību neuzņemas;
40. Organizators tiesīgs nekavējoties liegt dalību Pasākumā un izraidīt no Pasākuma
norises vietas:
40.1. trešās personas, kuras nav reģistrētas kā Pasākuma dalībnieki;
40.2. Dalībniekus, kas nav apmaksājuši rēķinu par dalību;
40.3. Dalībniekus, kuru piedāvājums neatbilst pieteikumā norādītajam.
41. Pasākuma dalībnieki ir atbildīgi par šo Noteikumu ievērošanu un Organizatora prasību ievērošanu.
42. Dalībnieks atlīdzina Organizatoram visus nodarītos zaudējumus, kas radušies viņa darbības vai bezdarbības rezultātā.
43. Pēc tirdzniecības vietas iekārtošanas transporta līdzeklis jānovieto ārpus Pasākuma norises teritorijas, izņemot gadījumus, kad ēdināšanas pakalpojums tiek nodrošināts no tirdzniecībai speciāli aprīkoto transportlīdzekļa.
44. Pasākuma Dalībnieks nav tiesīgs demontēt tirdzniecības vietu un izbraukt no Pasākuma zonas pirms šo noteikumu 10. punkta noteiktajiem demontāžas laikiem.

VI. Pasākuma dalībnieka pienākumi un tiesības

45. Pretendentam ir pienākums veikt dalības maksas apmaksu rēķinā norādītajā termiņā, pretējā gadījumā Pretendenta dalība Pasākumā tiek automātiski anulēta.
46. Dalībnieks nodrošina tirgošanos visu atļaujā noteikto tirdzniecībai paredzēto laiku, un iekārtošanās un novākšana var notikt tikai tam paredzētajā laikā.  
47. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, ugunsdrošības noteikumu un darba drošības noteikumu, tirdzniecības noteikumu ievērošanu tirdzniecības vietā, un par savas tirdzniecības vietas sakopšanu pēc tirgošanās beigām. 
48. Atļaujā ierakstītā fiziskā vai juridiskā persona/uzņēmuma pārstāvis ir atbildīgs par šo noteikumu ievērošanu un kārtību tirdzniecības vietā. 
49. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti.
50. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm, nodrošinot nepieciešamo aprīkojumu.
51. Dalībnieks ir tiesīgs atsaukt savu pieteikumu dalībai Pasākumā pēc apstiprinājuma saņemšanas par dalību, nosūtot Organizatoram rakstisku atteikumu uz e-pasta adresi irga@riga.lv.

VII. Organizatora tiesības un pienākumi

52. Organizators ir atbildīgs par tirdzniecības vietas ierādīšanu Dalībniekam.
53. Organizators nodrošina Dalībniekus ar elektrības pieslēgumu īpaši norādītās tirdzniecības zonās un tirdzniecības vietās, vadoties pēc Dalībnieka anketā norādītā elektrības patēriņa. Dalībnieks pats nodrošina elektriskos pagarinātājus.
54. Dati tiks apstrādāti un glabāti līdz Organizatora noteiktā datu apstrādes mērķa sasniegšanai, saskaņā ar Organizatora noteikto lietu nomenklatūru, dokumentu un arhīvu pārvaldības un citu normatīvo aktu prasībām.
55. Datu apstrādes mērķis: tirgotāju dalības nodrošināšana, tirdzniecības atļauju saņemšana, rēķinu par dalību Pasākumā apstrāde, sabiedrības informēšana par Pasākuma norisi (dalībnieku fotoattēlu, videomateriālu uzņemšana Pasākuma laikā), publicitātes materiālu veidošana, kā arī arhīva dokumentēšana un saglabāšana.

VIII. Kontaktinformācija

56. Kontaktpersona – Evija Spresle, tālr. +371 67105661, e-pasts: evija.spresle@riga.lv




Direktores p.i.                                                                                                                      E. Spresle
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

